Diari Oficial de la Generalitat Valenciana


Sumari del DOGV 8805, del 06-05-2020 (2020/3161)

RESOLUCIÓ de 27 d'abril de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen les ajudes per al foment de races autòctones en perill d'extinció per a l'exercici 2020 a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8805

Data del DOGV
:   06-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3161


Data del document
:   27-04-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 27 d'abril de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen les ajudes per al foment de races autòctones en perill d'extinció per a l'exercici 2020 a la Comunitat Valenciana. [2020/3161]  
L'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, va aprovar les bases reguladores de les subvencions destinades al foment de races autòctones en perill d'extinció. En l'apartat quart s'estableixen la forma i el termini de presentació de sol·licituds, i d'acord amb l'apartat catorzé, la quantia total màxima de la present ordre, així com la línia de subvenció que la finança es faran públiques anualment mitjançant la publicació en el Diari Oficial de la Generalitat Valenciana amb una resolució del conseller de Presidència i Agricultura, Pesca, Alimentació i Aigua per la qual s'estableixen els imports globals per a cada exercici.  
  
Amb la publicació de l'Ordre 25/2016, de 8 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, s'ha procedit a l'adaptació al Reial decret 181/2015, de 13 de març, i al Reglament (UE) núm. 702/2014, de la Comissió, de 25 de juny de 2014. Aquesta ajuda per al foment de races autòctones va ser comunicada per l'Administració general de l'Estat a la Comissió Europea i registrada amb el codi SA.40435.  
Per tant, i a fi de convocar l'ajuda per a l'exercici 2020 i establir el procés de sol·licitud i tramitació de l'ajuda, a proposta del Director General d'Agricultura, Ramaderia i Pesca, resolc:  
  
Primer. Objecte  
Convocar per a l'exercici 2020 l'ajuda per al foment de races autòctones. Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, per la qual s'aproven les bases reguladores de les subvencions destinades al foment de races autòctones en perill d'extinció, modificada per l'Ordre 25/2016, de 8 d'agost, de la Conselleria d'Agricultura, Medi Ambient, Canvi Climàtic i Desenvolupament Rural (DOCV núm. 7858, de 25.08.2016).  
  
  
Segon. Línia pressupostària i import  
L'ajuda regulada en la present resolució es concedirà en l'exercici 2020 amb càrrec a l'aplicació pressupostària de la línia S3082000, capítol 4, del programa 714.80 d'agricultura i ramaderia, per la quantia global màxima de 48.000,00 euros.  
Els fons de la present convocatòria procedeixen dels romanents de fons no compromesos del MAGRAMA a 31.12.2019.  
  
Tercer. Termini i forma de presentació sol·licituds  
El termini de presentació de sol·licituds en l'exercici 2020 per a les ajudes de la present convocatòria serà d'un mes des de l'endemà de la publicació de l'extracte de la convocatòria en el Diari Oficial de la Generalitat Valenciana.   
Aquest termini, no obstant això, queda suspés en virtut del que es disposa en la disposició addicional tercera del 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.  
Les sol·licituds i documents que es remeten electrònicament durant el període de suspensió del terme, es tramitaran efectivament en el moment en el qual es reprenga el còmput del terme d'acord amb el que es preveu en aquesta disposició, excepte que s'haja alçat la suspensió en el procediment de què es tracte. Es considerarà amb caràcter general com a data de registre d'entrada el primer dia hàbil després de l'alçament de la suspensió.   
Els sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds telemàticament a través de la seu electrònica de la Generalitat, en l'URL següent: https://www.gva.es/va/inicio/procedimientos'id\_proc=1979   
Els documents que s'annexen als tràmits telemàtics hauran d'anar signats electrònicament per les persones que, segons el tipus de document, hagen de fer-ho.  
Si alguna de les associacions presenta la sol·licitud presencialment, serà requerida perquè l'esmene a través de la presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
En el cas que l'associació actue per mitjà de representant, s'haurà de procedir a la corresponent inscripció d'aquest en el Registre de Representants (https://www.accv.es/va/ciutadans/registre-de-representants/).   
  
Mitjançant la presentació de la sol·licitud, la persona sol·licitant manifesta sota la seua responsabilitat que totes les dades recollides en ella i en la documentació que s'adjunta són verídics i que es troba en possessió de la documentació que així ho acredita, i que queda a la disposició de la Generalitat per a la presentació, comprovació, control i inspecció posterior d'aquelles que s'estimen oportuns.   
  
Quart. Justificació  
La justificació de les inversions o despeses aprovades davant de l'Administració es realitzarà abans del dia 15 de novembre de 2020, tal com estableix l'apartat huité de l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua.  
  
Es consideraran despeses subvencionables aquelles activitats empreses o serveis rebuts després de la presentació i acceptació de la sol·licitud.  
  
Cinqué. Delegació de competències  
Es delega en el director general competent en matèria de ramaderia la concessió i denegació de les ajudes contemplades en aquesta resolució.  
  
Sisé. Protecció de dades de caràcter personal  
La sol·licitud d'inici d'aquest procediment comporta el tractament de dades de caràcter personal en el marc del que es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que respecta al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
La informació relativa al tractament de les dades de caràcter personal es troba disponible en el Registre d'Activitats de Tractament, publicat en la pàgina web de la conselleria competent en matèria d'agricultura/medi ambient. En concret, la informació bàsica del tractament és la següent:  
- Nom del tractament: ajudes en matèria agrícola, agroalimentària i desenvolupament rural de la conselleria competent en matèria d'agricultura.  
- Identitat del responsable del tractament: persona titular de la sotssecretaria de la conselleria amb competències en matèria d'agricultura.  
  
- Finalitat del tractament: gestionar ajudes en matèria agrària, agroalimentària i desenvolupament rural.  
Exercici de dret: pot exercir el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica de conformitat amb el que preveu l'enllaç següent: http://www.gva.es/va/proc19970.  
Reclamacions: sense perjudici de qualsevol altre recurs administratiu o acció judicial, qualsevol persona interessada té dret a presentar una reclamació en l'Agència Espanyola de Protecció de Dades si considera que el tractament de dades personals que el concerneixen infringeix la normativa en matèria de protecció de dades.  
Se'n pot obtindre informació més detallada en el següent enllaç: http://www.agroambient.gva.es/va/registre-de-tractaments.  
Les persones sol·licitants han de complir l'obligació d'informar els tercers les dades de caràcter personal dels quals s'aporten en el procediment administratiu derivat del present escrit, de la comunicació d'aquestes dades a la conselleria, així com del tractament d'aquestes per part d'aquesta.  
  
Seté. Transparència  
Les entitats beneficiàries han de complir el que s'estableix en l'article 3 de la Llei 2/2015, de 2 d'abril de la Generalitat, de transparència, bon govern i participació ciutadana de la Comunitat Valenciana, respecte a l'obligatorietat de donar l'adequada publicitat al caràcter públic del finançament de les actuacions objecte de subvenció, d'acord amb el que s'estableix en els punts 2 i 3 de l'article 3 de la Llei 2/2015, així com l'articule 18 de la Llei 38/2003, de 26 de novembre, general de subvencions.  
  
Aquesta resolució és definitiva en via administrativa, i contra aquesta podrà interposar-se potestativament un recurs de reposició davant de la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes comptat des de l'endemà de la publicació, o impugnar-se directament davant de l'ordre jurisdiccional mitjançant la interposició d'un recurs contenciós administratiu en el termini de dos mesos a partir de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
  
València, 27 d'abril de 2020.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.